Lav et referat af nedenstående tekst:

Tekst:
Sikkerheden og kvaliteten i behandlingen af akutte patienter skal øges. Derfor indfører landets regioner i løbet af året et nyt elektronisk patientjournalsystem, der skal implementeres i ambulancer, lægebiler og øvrige præhospitale enheder. Det nye Præhospitale Patient Journals-system sikrer, at patientoplysninger er bedre tilgængelige under hele behandlingsforløbet. Det giver med andre ord bedre mulighed for at tage hensyn for patientens skadeshistorik ved behandling i eksempelvis ambulancer og akutlægebiler, og også akutmodtagelserne får lettere ved diagnosticering og videre behandling. - Systemet giver ambulancepersonale, læger og sygeplejersker i både ambulancer, lægebiler og helikoptere adgang til væsentlige patientdata overalt i Danmark, og det vil uden tvivl sikre alle patienter en bedre og hurtigere behandling, uanset hvor i landet de bor, siger Bent Hansen, formand for Danske Regioner i en pressemeddelelse. De såkaldte præhospitale enheder udstyres med en tablet, som er koblet på et centralt system via det trådløse netværk. Alle data fra patienten kan således overføres fra den præhospitale enhed og let sendes hjem til sygehuset. Det nye system vurderes særligt godt ved større ulykker, hvor der er mange tilskadekomne. Det er firmaet CSC Scandihealth fra Aarhus, der skal stå for det nye system. De vil blandt andet bruge erfaringer fra et lignende engelsk system.

Referat:
Alle landets regioner skal i løbet af det kommende år indføre nye elektroniske patientjournaler på det præhospitale område som eksempelvis i ambulancer og lægebiler.